Z A P I S N I K
3. sjednice Vijeća Gradske četvrti Podsljeme
održane 29. kolovoz 2017. u MO Gračani, 
Isce 15, s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Drago Topolovec.

Nenazočni članovi Vijeća Gradske četvrti Podsljeme: Emil Tafra – ispričao se, Zlatko Večerin – ispričao se

Drugi nazočni: Goran Rogić, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 2. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 2. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći



DNEVNI RED:


1.  Izvješće o radu komunalnog i prometnog redara – donošenje zaključka
2.  Davanje mišljenja vijeća Gradske četvrti Podsljeme na prijedloge i akte drugih gradskih      
     tijela - usvajanje zaključka
3.  Prijedlog zaključka o preimenovanju trga – davanje mišljenja
4.  Prijedlog zaključaka o korištenju sredstava s pozicije „Ostali nespomenuti rashodi  
     poslovanja“
5.  Pitanja, prijedlozi i obavijesti



Ad 1. Izmjena Plana komunalnih aktivnosti Gradske četvrti Podsljeme za 2017.

Predsjednik Vijeća ističe kako je od Vijeća Gradskih četvrti i mjesnih odbora zatraženo da daju svoje očitovanje na rad komunalnog i prometnog redarstva. Većina mjesnih odbora izjasnila se kako su nezadovoljni radom komunalnih redara na svom području, a prometne gotovo i da nisu vidjeli. Smatra kako bi takvo mišljenje trebalo zauzeti i Vijeće Gradske četvrti Podsljeme.


Nakon kraće rasprave, Vijeće jednoglasno donosi:


ZAKLJUČAK
o davanju mišljenja na rad komunalnog i prometnog redarstva

	1. Vijeće Gradske četvrti Podsljeme nije zadovoljno radom komunalnog i prometnog
	     redarstva na svom području. Glavni problem predstavlja neprisutnost komunalnog  	     redara na području četvrti tokom cijelog radnog vremena, već djelovanje samo po 	     prijavi,dok prometni redar uopće nije viđen na području Gradske četvrti Podsljeme.

	2. Ovaj će zaključak biti upućen Gradskom uredu za mjesnu samoupravu.


Ad 2. Davanje mišljenja Vijeća Gradske četvrti Podsljeme na prijedloge i akte drugih gradskih tijela

Predsjednik Vijeća smatra nepotrebnim davanje mišljenja na Skupštinske i akte drugih gradskih tijela, koji nemaju doticaja sa Gradskom četvrti Podsljeme. Stoga predlaže da Vijeće donese zaključak kako će svoje mišljenje davati samo na akte koji se tiču direktno Gradske četvrti Podsljeme i akte od općeg značaja za Grad Zagreb.
Članovi Vijeća jednoglasno podržavaju navedeni prijedlog.


Ad 3. Prijedlog zaključka o preimenovanju trga

Predsjednik Vijeća ističe kako se radi o prijedlogu za preimenovanje Trga maršala Tita u Trg Republike Hrvatske. Smatra kako treba podržati navedeni prijedlog.
Nakon kraće rasprave, Vijeće većinom glasova (8 ZA i 1 SUZDRŽAN – Drago Topolovec)


Z A K LJ U Č A K
o davanju mišljenja na Prijedlog zaključka o preimenovanju trga


	1. Vijeće Gradske četvrti Podsljeme daje pozitivno mišljenje na Prijedlog zaključka o 	    preimenovanju Trga maršala Tita u Trg Republike Hrvatske

	2. Ovaj će zaključak biti upućen Gradskoj skupštini Grada Zagreba, Odboru za 		    imenovanje naselja, ulica i trgova.


Ad 4. Prijedlog zaključka o korištenju sredstava s pozicije „Ostali nespomenuti rashodi poslovanja“

Predsjednik Vijeća objašnjava kako su pristigli dodatni zahtjevi, koje su članovi Vijeća dobili na stol.
Drago Topolovec pita kakva je to Udruga Laboratorij za društvene inovacije i čime se bave?


Predsjednik Vijeća objašnjava kako se radi o Udruzi koja se bavi humanitarnim radom i organizacijskog hodanja, koje će po prvi put organizirati u Markuševcu. Smatra kako ih treba podržati i onda ocijeniti opravdanost navedenog projekta. 
Željko Sačić ističe kako je njegovo mišljenje da je Udruga policajaca-IPA Hrvatska već nekoliko puta dobila sredstva i vrijeme je da im se donacije smanje ili zaustave. Drago Topolovec podržava izrečeno mišljenje.
Predsjednik Vijeća se slaže s navedenim i predlaže da im se ovaj put još odobre najmanja moguća sredstva.

Budući da nije bilo daljnje rasprave, jednoglasno su doneseni Zaključci o korištenju sredstava s pozicije „Ostali nespomenuti rashodi poslovanja“. Isti se nalaze u privitku ovog zapisnika.


Ad 5. Pitanja, prijedlozi i obavijesti

Pero Semren pita kako napreduje realizacija Plana komunalnih aktivnosti?
Predsjednik Vijeća odgovara kako aktivnosti idu svojim tokom i čeka se potpisivanje ugovora za mnoge akcije.

[bookmark: _GoBack]Mario Jurin moli da se ViO-u uputi zahtjev za čišćenje odvodnih kanala u ulicama Lučki put, Bačun i Doljek.
Predsjednik Vijeća odgovara kako će se uputiti dopis.



Sjednica je završila u 10:45 sati.



KLASA: 026-02/17-001/319
URBROJ: 251-06-11-2-17-2
Zagreb, 29. kolovoza 2017.



Zapisnik vodio:
Goran Rogić

